दरअसल अला वर्दी इस गाने को एक ख़ास तकनीक से गा रहे हैं, इसमें गाने की सभी आवाज़ें उनके गले से निकल रही हैं – यानि बोल भी और संगीत भी.इस तकनीक को ‘आकेपेला’ गायन कहते हैं जिसमें गायक ही अलग-अलग वाद्यों की आवाज़ अपने मुंह से निकालता है.बीबीसी ने इस कला के बारे में अपने पाठकों के पहले भी बताया था. बीबीसी के 





ग्लोबल इंडिया कार्यक्रम में हम इस काम की झलक भी दिखा चुके हैं.इसमें हमने आपको मिलवाया था अमरीका में पढ़ रहे कुछ भारतीय छात्रों से जो इस कला में पारंगत हैं और अपना एक बैंड, 





'पेन मसाला' चलाते हैं.'पेन मसाला' ग्रुप इस समय दुनिया का सबसे पहला हिंदुस्तानी 'आकेपेला' ग्रुप हैं.अला वर्दी को भी शायद मालूम नहीं था कि यू-ट्यूब पर जारी किया उनका ये गीत इतना लोकप्रिय हो जाएगा.ईरान में पैदा हुए वर्दी अब सऊदी अरब में रहते हैं. किसी हिन्दी गीत में ‘आकेपेला’ का इस्तेमाल उन्होंने पहली बार किया है लेकिन इससे पहले वो अरबी गीतों में भी इस तरह का संगीत दे चुके हैं.अपनी वेबसाइट पर वर्दी ने लिखा है कि, “मैं बॉलीवुड, आमिर खान और जतिन-ललित का बहुत बड़ा फैन हूं, और मुझे लगा कि यू-ट्यूब पर अपने पहले हिन्दी ‘आकेपेला’ गाने के लिए ‘पहला नशा..’, अच्छा रहेगा.”मिस्र, सऊदी अरब और जॉर्डन में उनके वीडियो काफी लोकप्रिय हुए हैं. ‘आकेपेला’ संगीत अमरीका और पश्चिमी देशों में काफी लोकप्रिय है लेकिन मध्य-पूर्व में शायद इस संगीत को सोशल मीडिया के इस्तेमाल से आम लोगों तक पहुंचाने की पहल पहले नहीं की गई.(बीबीसी हिंदी सोशल मीडिया पर भी उपलब्ध है. क्लिक करें 





फ़ेसबुक पर हमारा पन्ना लाइक करें या ट्विटर पर क्लिक करें 





@BBCHindi को फ़ॉलो करके जानें दुनिया का ताज़ा हाल.)